62024CJ0032_INF
Sodba Sodišča (osmi senat) z dne 27. februarja 2025 –OA/Parlament
(Zadeva C‑32/24 P)
„Pritožba – Javni uslužbenci – Kadrovski predpisi – Pokojninski sistem Evropske unije – Člen 77, tretji odstavek – Osebno področje uporabe – Akreditirani parlamentarni pomočnik, ki je celotno poklicno kariero opravil v Evropskem parlamentu – Razlaga v skladu z načeloma enakega obravnavanja in prepovedi diskriminacije – Načelo varstva legitimnih pričakovanj“
1.
Uradniki – Pokojnine – Starostna pokojnina – Izračun – Uradniki, ki so pomagali nosilcem funkcij iz Pogodb – Izračun na podlagi zadnje osnovne plače – Pogoji – Zahteva po opravljanju različnih funkcij v institucijah – Neizpolnjevanje v primeru osebe, ki je vso svojo poklicno pot delala kot akreditirani parlamentarni uslužbenec – Različno obravnavanje takih uslužbencev v primerjavi z drugimi člani osebja Unije – Neobstoj
(Kadrovski predpisi za uradnike, člen 77, drugi in tretji odstavek; Pogoji za zaposlitev drugih uslužbencev, člena 109 in 135)
(Glej točke od 35 do 45, 61 in 62.)
2.
Uradniki – Pokojnine – Starostna pokojnina – Izračun – Upoštevanje zgolj delovne dobe – Vpliv plačanih socialnih prispevkov – Neobstoj
(Kadrovski predpisi za uradnike, člen 77, drugi odstavek, in Priloga VIII, člena 2 in 3)
(Glej točko 50.)
3.
Uradniki – Načela – Varstvo legitimnih pričakovanj – Pogoji
(Kadrovski predpisi za uradnike, člen 77, tretji odstavek)
(Glej točke od 67 do 69.)
Izrek
1.
Pritožba se zavrne.
2.
OA se naloži, da poleg svojih stroškov nosi stroške Evropskega parlamenta.